SPRENDIMAS

DĖL KAZLŲ RŪDOS SAVIVALDYBĖS SOCIALINĖS PARAMOS PLĖTOJIMO IR VISUOMENĖS SVEIKATINIMO PROGRAMOS LĖŠŲ NAUDOJIMO TVARKOS APRAŠO PATVIRTINIMO

2017 m. kovo 29 d. Nr. TS V(22)-2778

Kazlų Rūda

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos Biudžeto sandaros įstatymo 23 straipsniu, Lietuvos Respublikos Vyriausybės 2015-12-23 nutarimu Nr. 1355 patvirtintu Neveiksnių asmenų būklės peržiūrėjimo komisijos narių darbo apmokėjimo tvarkos aprašu, Lietuvos Respublikos socialinės apsaugos ir darbo ministro 2008-11-28 įsakymu Nr. A1-387 patvirtintu Lietuvos Respublikos valstybės biudžeto lėšų, skirtų specialiosioms tikslinėms dotacijoms socialinėms išmokoms, kompensacijoms, socialinei paramai mokiniams ir socialinėms paslaugoms administruoti, naudojimo ir atsiskaitymo tvarkos aprašu Kazlų Rūdos savivaldybės taryba n u s p r e n d ž i a:

1.Patvirtinti Kazlų Rūdos savivaldybės socialinės paramos plėtojimo ir visuomenės sveikatinimo programos lėšų naudojimo tvarkos aprašą (pridedama).

2. Pripažinti netekusiais galios:

2.1. Kazlų Rūdos savivaldybės tarybos 2015-05-11 sprendimo Nr. TS V(2)-2360 „Dėl Kazlų Rūdos savivaldybės socialinės paramos plėtojimo ir visuomenės sveikatinimo programos lėšų naudojimo tvarkos aprašo patvirtinimo“ 1 punktą;

2.2. Kazlų Rūdos savivaldybės tarybos 2016-03-16 sprendimą Nr. TS V(11)-2542 „Dėl Kazlų Rūdos savivaldybės tarybos 2015-05-11 sprendimo Nr. TS V(2)-2360 pakeitimo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Vytautas Kanevičius

PATVIRTINTA

Kazlų Rūdos savivaldybės tarybos

2017 m. kovo 29 d. sprendimu

Nr. TS V(22)-2778

KAZLŲ RŪDOS SAVIVALDYBĖS SOCIALINĖS PARAMOS PLĖTOJIMO IR VISUOMENĖS SVEIKATINIMO PROGRAMOS LĖŠŲ NAUDOJIMO TVARKOS APRAŠAS

I. BENDROSIOS NUOSTATOS

1.Kazlų Rūdos savivaldybės socialinės paramos plėtojimo ir visuomenės sveikatinimo programos (toliau tekste – Programa) lėšų naudojimo tvarkos aprašas (toliau tekste – Aprašas) reglamentuoja valstybės biudžeto skirtų lėšų ir Kazlų Rūdos savivaldybės tarybos patvirtintų biudžeto asignavimų, skirtų Kazlų Rūdos savivaldybės socialinės paramos plėtojimo ir visuomenės sveikatinimo programai, naudojimo ir skyrimo tvarką.

2.Šis Aprašas nustato socialinei paramai finansuoti (pašalpoms, išmokoms, kompensacijoms, lengvatoms, socialinėms paslaugoms, socialinei paramai mokiniams, neįgaliųjų socialinei integracijai), sveikatos priežiūrai vykdyti ir Programai administruoti skirtų lėšų naudojimo tvarką.

3.Programos uždaviniai, - užtikrinti numatytų socialinių išmokų ir kompensacijų mokėjimą Kazlų Rūdos savivaldybės gyventojams, teikti visuomenės poreikius atitinkančias socialines paslaugas, užtikrinti sveikatos priežiūros paslaugų teikimą.

II. VALSTYBĖS BIUDŽETO LĖŠŲ NAUDOJIMAS

4.Valstybės biudžeto lėšos naudojamos priemonėms įgyvendinti:

4.1. šalpos išmokų mokėjimo organizavimas (06.01.01.06.);

4.2. šalpos išmokų administravimas (06.01.01.07);

4.3. išmokų vaikams mokėjimo organizavimas ( 06.01.01.08);

4.4. išmokų vaikams administravimas (06.01.01.09);

4.5. transporto išlaidų bei specialiųjų lengvųjų automobilių įsigijimo išlaidų kompensacijų mokėjimo organizavimas (06.01.01.10).

4.6. Būsto nuomos ar išperkamosios būsto nuomos mokesčių dalies kompensavimo organizavimas ir administravimas (06.01.01.11)

III. LĖŠŲ NAUDOJIMAS VYKDYTI VALSTYBINĖMS (PERDUOTOMS SAVIVALDYBĖMS) FUNKCIJOMS

5. Lėšos naudojamos priemonėms įgyvendinti:

5.1. Socialinių išmokų ir kompensacijų mokėjimo organizavimas ir administravimas (06.01.01.02):

5.1.1. laidojimo pašalpų mokėjimo organizavimas;

5.1.2. kompensacijų nukentėjusiems nuo 1991 m. sausio 11─13 d. SSR agresijos mokėjimo organizavimas;

5.1.3. piniginės socialinės paramos, išvardintos 5.1.1. ir 5.1.2 punktuose, administravimo vykdymas.

5.2. Socialinės paramos mokiniams už maisto produktus teikimo organizavimas ir administravimas (06.01.01.03);

5.3. Socialinės paramos mokiniams už mokymo priemones teikimo organizavimas ir administravimas (06.01.01.04);

5.4. Socialinių paslaugų teikimo organizavimas ir administravimas (06.01.02.01):

5.4.1. socialinei globai asmenims su sunkia negalia teikimo organizavimas;

5.4.2. socialinei priežiūrai socialinės rizikos šeimoms teikimo organizavimas.

5.5. Neveiksnių asmenų būklės peržiūrėjimo užtikrinimo funkcijai vykdyti (06.01.02.05).

IV. LĖŠŲ NAUDOJIMAS VYKDYTI SAVARANKIŠKOSIOMS SAVIVALDYBĖS FUNKCIJOMS

6. Lėšos naudojamos priemonėms įgyvendinti:

6.1.Vienkartinės socialinės paramos teikimas (06.01.01.01):

6.1.1. socialinėms pašalpoms socialiniai pažeidžiamiems asmenims (iš įkalinimo įstaigos);

6.1.2. vienkartinėms pašalpoms ir kitai socialinei paramai socialiai remtiniems asmenims;

6.1.3.vienkartinėms pašalpoms šeimoms (asmenims) skurdo, ligos, neįgalumo, gaisrų, stichinių nelaimių ir kt. atvejais;

6.2. Socialinių išmokų ir kompensacijų mokėjimo organizavimas ir administravimas (06.01.01.02):

6.2.1. socialinių pašalpų mokėjimo organizavimas;

6.2.2. būsto šildymo išlaidų, išlaidų vandeniui kompensavimo organizavimas;

6.3. Dalyvavimas įgyvendinant maisto atsargų tiekimo programą nepasiturintiems asmenims (06.01.02.02);

6.4. Važiavimo išlaidų lengvatų teikimo organizavimas (06.01.01.05);

6.5. Bendrųjų socialinių paslaugų teikimo organizavimas (06.01.02.03):

6.5.1.transporto paslaugos organizavimas;

6.5.2.aprūpinimo techninėmis pagalbos priemonėmis organizavimas;

6.6. Specialiųjų socialinių paslaugų teikimo organizavimas (06.01.02.04);

6.7.Socialinės globos likusiems be tėvų globos vaikams teikimo organizavimas (06.01.02.06);

6.8. Dalyvavimas socialiniuose projektuose (06.01.02.07);

6.9.Neįgaliųjų socialinės integracijos organizavimas (06.01.02.08);

6.10. Darbo su globėjais, šeimynų dalyviais, įtėviais organizavimas (06.01.02.09).

V. VISUOMENĖS SVEIKATOS PROGRAMŲ LĖŠŲ NAUDOJIMO TVARKA

7. Lėšos naudojamos Visuomenė sveikatos programų priemonėms įgyvendinti:

7.1. Visuomenės sveikatos stiprinimas ir stebėsena (06.02.01.01);

7.2. Mokinių visuomenės sveikatos priežiūros (06.02.01.02);

7.3. Visuomenės sveikatos rėmimo specialioji programa (06.02.01.03).

VI. LĖŠŲ SKYRIMO TVARKA

8. Lėšos Programai įgyvendinti skiriamos:

8.1. šio Aprašo II skyriuje nurodytoms priemonėms įgyvendinti lėšos skiriamos teisės aktų nustatyta tvarka:

8.1.1. 4.1, 4.2, 4.3, 4.4, 4.5 punktuose nurodytoms priemonėms, – pagal asignavimų valdytojo pasirašytas sutartis ir /ar Administracijos direktoriaus įsakymus;

8.1.2. 4,6 punkte nurodytoms priemonėms, pagal Savivaldybės tarybos nustatytą tvarką, Administracijos direktoriaus įsakymus ir asignavimų valdytojo pasirašytas sutartis.

8.2. Šio Aprašo III skyriuje nurodytoms priemonėms įgyvendinti lėšos skiriamos:

8.2.1. 5.1.1 punkte nurodytai priemonei, – teisės aktų nustatyta tvarka pagal gyventojų pateiktus prašymus ir dokumentus paramai gauti;

8.2.2. 5.1.2 punkte nurodytai priemonei, – pagal Administracijos direktoriaus nustatytą Kompensacijų nukentėjusiems nuo 1991 m. sausio 11─13 d. SSR agresijos mokėjimo tvarkos aprašą;

8.2.3. 5.1.3, 5.2, 5.3 ir 5.4.1 punktuose nurodytoms priemonėms, – pagal Savivaldybės tarybos nustatytas tvarkas, asignavimų valdytojo pasirašytas sutartis ir/ar Administracijos direktoriaus įsakymus;

8.2.4. 5.4.2 punkte nurodytai priemonei, – pagal Administracijos direktoriaus pasirašytas sutartis su paslaugų tiekėjais.

8.2.5. 5.5 punkte nurodytai priemonei – pagal patvirtintą Lietuvos Respublikos Vyriausybės 2015-12-23 nutarimu Nr.1355 Neveiksnių asmenų būklės peržiūrėjimo komisijos narių darbo apmokėjimo tvarkos aprašą ir Administracijos direktoriaus įsakymus.

8.3. šio Aprašo IV skyriuje nurodytoms priemonėms įgyvendinti lėšos skiriamos:

8.3.1. 6.1. punkte nurodytoms priemonėms,– pagal Savivaldybės tarybos patvirtintus tvarkos aprašus, Administracijos direktoriaus įsakymus;

8.3.2. 6.2 punkte nurodytoms priemonėms,– pagal Savivaldybės tarybos patvirtintus tvarkos aprašus, Administracijos direktoriaus įsakymus;

8.3.3. 6.3 ir 6.4 punktuose nurodytoms priemonėms, – pagal asignavimų valdytojo pasirašytas sutartis su paslaugų teikėjais;

8.3.4. 6.5. 6.6, 6.7 ir punktuose nurodytoms priemonėms, – pagal asignavimų valdytojo pasirašytas paslaugų sutartis su socialinių paslaugų teikėjais, Administracijos direktoriaus įsakymus;

8.3.5. 6.8 punkte nurodytai priemonei, – Administracijos direktoriaus įsakymu sudarytos komisijos siūlymu (teikimu) lėšos skiriamos pagal asignavimų valdytojo pasirašytas sutartis ir /ar Administracijos direktoriaus įsakymus;

8.3.6. 6.9. punkte nurodytai priemonei – pagal asignavimų valdytojo pasirašytas sutartis, Administracijos direktoriaus įsakymus ir/ar sąskaitas-faktūras;

8.3.7. 6.10 punkte nurodytai priemonei – pagal Savivaldybės tarybos priimtus sprendimus.

8.4. šio Aprašo V skyriuje nurodytoms priemonėms įgyvendinti lėšos skiriamos pagal Savivaldybės tarybos priimtus sprendimus, Administracijos direktoriaus pasirašytas sutartis, įsakymus.

VII. PROGRAMOS LĖŠŲ ADMINISTRAVIMAS

9. Lėšos Programai administruoti, nurodytos Aprašo 4.2, 4.4, 4.6, 5.1, 5.2, 5.3, 5.4 punktuose, vadovaujantis Lietuvos Respublikos Socialinės apsaugos ir darbo ministro 2008 m. lapkričio 28 d. įsakymu Nr. A1-387 patvirtintu Lietuvos Respublikos valstybės biudžeto lėšų, skirtų specialiosioms tikslinėms dotacijoms socialinėms išmokoms, kompensacijoms, socialinei paramai mokiniams ir socialinėms paslaugoms administruoti, naudojimo ir atsiskaitymo tvarkos aprašu gali būti naudojamos:

9.1.darbuotojų, kurių pareigybių aprašymuose yra numatyta atitinkamos socialinės paramos administravimo funkcija, darbo užmokesčiui ir socialinio draudimo įmokoms. Savivaldybės administracija sutaupytas darbo užmokesčiui skirtas lėšas gali panaudoti vienkartinėms piniginėms išmokoms šiems darbuotojams mokėti. Lėšos vienkartinėms išmokoms negali viršyti 20 procentų darbo užmokesčiui skirtų lėšų;

9.2. ryšių paslaugoms; spaudiniams; kitoms prekėms (kanceliarinės prekės ir prekės darbo vietoms steigti, atnaujinti ir papildyti); ilgalaikio materialiojo turto einamajam remontui; komandiruotėms (tik Lietuvos Respublikoje); kvalifikacijai kelti; kitoms paslaugoms (pašto, banko paslaugų išlaidoms, pažymėjimų, blankų leidybos, informacinių leidinių gamybos išlaidoms; programinės įrangos, skirtos socialinei paramai administruoti, priežiūros išlaidoms ir kitos); mašinoms ir įrenginiams (biuro, apskaitos ir kompiuterinei įrangai įsigyti); kompiuterinei programinei įrangai, kompiuterinės programinės įrangos licencijoms; transporto išlaikymui (degalams įsigyti) ir kitoms;

9.3. Socialinei paramai administruoti panaudojama ne didesnė lėšų suma negu nustatytas socialinei paramai administruoti skiriamų lėšų procento dydis nuo panaudotų lėšų socialinei paramai mokėti.

10. Šiame Apraše nustatyta tvarka skirtas lėšas paramos gavėjui arba paslaugų teikėjui į sąskaitą banke perveda Buhalterinės apskaitos skyrius.

VIII. KONTROLĖ IR ATSKAITOMYBĖ

11. Lėšų gavėjas yra atsakingas už lėšų panaudojimą pagal tikslinę paskirtį.

12. Programos lėšų panaudojimo kontrolė vykdoma teisės aktų nustatyta tvarka.

_________________